کامرس اور صنعت کی وزارتہ
جناب پیوش گوئل نے ہندوستانی پروجیکٹ کے برآمدکنندگان کوترقی پذیر دنیا میں منڈیاں تلاش کرنے کی اپیل کی
جناب پیوش گوئل نے قدامت پسندی کو ترک کرنے اور خطرہ مول لینے کے لئے بینکروں کو تیار رہنے پر زور دیا
پروجیکٹ کی برآمدات میں ایک عالمی کھلاڑی بننے کے لئے ہندوستان کے پاس تما م ضروری آلات ہیں : جناب پیوش گوئل
وزارت وصنعت ، امورصارفین ، خوراک اور سرکاری نظا م تقسیم اور ٹیکسٹائل کے مرکزی وزیر جناب پیوش گوئل نے پروجیکٹ کے برآمد کنندگان کو ترقی پذیر دنیا کی منڈیوں میں داخل ہونے اور وہاں تنوع پید ا کرنے کی اپیل کی اور انہوں نے ترقی پذیر دنیا میں سرکاری لائن آف کریڈٹ پروجیکٹس اور پروجیکٹس کے لئے اپنے آپ کو دور نہ رکھنے پر زور دیا۔
وہ آج نئی دلی میں ایگزم بینک کے زیر اہتمام ‘‘ ہندوستانی پروجیکٹ کے برآمدکنندگان کے لئے عالمی مواقع بڑھانے سے متعلق اجلاس ’’ میٹنگ میں کلیدی خطبہ پیش کررہے تھے۔
انہوں نے وضاحت کی کہ ترقی یافتہ ممالک، پروجیکٹ کی اعلیٰ ترین کریڈٹ درجہ بندی کے ساتھ کم خطرے اور کم سے کم سرمایہ کی ضروریات کے فوائد کو بہت اچھی طرح پیش کرسکتے ہیں، جوکہ زیادہ سے زیادہ کریڈٹ کی حد کے لئے کمپنیوں کو اہل بنائیں گے۔
انہوں نے برآمدکنندگان کی مددکرنے ، بین الاقوامی شراکت داروں کے ذریعہ اجلا س کا انعقاد کرانے اور ہندوستانی پروجیکٹ کی برآمدات سے متعلق مطالعہ کا انعقاد کرنے کے لئے ہندوستانی ایگزم بینک کی ستائش کی ۔
2022 کی شروعا ت کے بعد سے درپیش عالمی معیشت کے چیلنجز جیسے اومی کرون لہر ،عالمی سپلائی چین میں خلل، خام مال کی بڑھتی ہوئی قیمتیں ، کنٹینر کی قلت ، عالمی مالیاتی بازار میں اتار چڑھاؤ اور جغرافیائی سیاسی صورتحال پر اپنی بات رکھتے ہوئے وزیر موصوف نے کہا کہ ایسے حالات میں سمٹ کا انعقاد کافی اہمیت کا حامل ہے۔
انہوں نے مزید کہا کہ حکومتوں کے متعددسربراہان اور وزرا ء نے کووڈ کے بعد ہندوستان کو اپنے پہلے مقام کے طورپر منتخب کیا ،جس سے ان کی زبردست دلچسپی کا اشارہ ملتا ہے۔ آج دنیا میں ہندوستان کے چرچے ہیں۔ یہ ہر شہری کی کوششوں کا نتیجہ ہے اور ملک کے روشن مستقبل کی طرف اشارہ ہے۔
وزیر موصوف نے کووڈ وبا جیسی بیماریوں کے باوجود بھی 22-2021 میں تقریباََ 675 امریکی بلین ڈالر کی برآمد کی شاندار کارکردگی اور 254 بلین امریکی ڈالر کی خدمات کی برآمدات کے لئے تمام اسٹیک ہولڈرس کو مبارکباد پیش کی ۔ انہوں نے اس بات کا بھی ذکر کیا کہ اپریل 2022 میں برآمدات تقریباََ 38 بلین امریکی ڈالر کی رہی ، جو کہ تاریخی ہے۔
جناب گوئل نے کہا کہ وبا کے دوران آئی ٹی شعبے کی کارکردگی خصوصی طورپر قابل ذکر ہے ۔ انہوں نے مزیدکہا کہ وبا کے دوران ہندوستان ایک بھی بین الاقوامی وعدے سے پیچھے نہیں ہٹا ۔ انہوں نے وضاحت کی کہ ڈجیٹل انڈیا جیسے وژنری پہل کی بدولت ملک نے کووڈ کے دوران کاروبار کے لئے بہت اچھی طرح سے اپنے آپ کو ڈھال لیاہے اور کووڈ کے اوقات میں ریکارڈ سطح پرخدمات کی برآمدات کو ممکن بنایا ہے۔
2030 تک اشیا اور خدمات کی برآمدات کو ایک ٹریلین امریکی ڈالر کا ہدف طے کرتے ہوئے وزیر موصوف نے کہا کہ یہ ہدف صرف ہر واحد اسٹیک ہولڈر کی بھرپور شرکت کے ساتھ حاصل کیا جاسکتا ہے۔
وزیرموصوف نے بینکنگ کے شعبے کو قدامت پسندی کی ذہنیت کو ترک کرنے اور کچھ خطرات مو ل لینے کے لئے تیار رہنے پر بھی زور دیا ہے اور مزید کہا کہ خطرہ مول لینا کاروبار کا ایک لازمی حصہ ہے۔
انہوں نے مزید کہا کہ پروجیکٹ کی برآمدات میں ایک عالمی کھلاڑی بننے کے لئے ہندوستان کے پاس تمام ضروری آلات موجودہیں۔ دنیا نے احساس کیا ہے کہ بنیادی ڈھانچے میں سرمایہ کاری کتنی ضروری ہے ۔ پروجیکٹ کی برآمدات ، ہماری خدمات اور اشیا کی برآمدات کو بڑھانے میں بھی مدد کرے گی۔ انہوں نے پروجیکٹ برآمد کرنے کے شعبے کو کریڈٹ بڑھانے کی اسکیموں پر غور کرنے اور پروجیکٹ کی فائنانسنگ میں پرائیویٹ بینکوں کو آگے آنے کے لئے پس پردہ بندوبست کی اپیل کی ۔
سرکارکی لائن آف کریڈٹ  پروگرام پر روشنی ڈالتے ہوئے ، جو خاص طورپر ہندوستانی پروجیکٹ کے برآمد کنندگان کے لئے مواقع پیدا کرنے میں اہم عنصر ہے ، وزیر موصوف نے کہا کہ رعایتی مالیاتی اسکیم  کے ذریعہ حکومت بین الاقوامی منڈیوں میں اسٹریٹجک بنیادی ڈھانچے کے منصوبوں کے لئے بولی لگانے والی ہندوستانی کمپنیز کی مدد کررہی ہے۔
انہوں نے کاروبار بڑھانے کی ضرورت کی وضاحت کی اورکہا کہ یہ حکومت کی آزاد مد د ہے اور اس طرح کے کاروبار کے ساتھ ترقی پذیر دنیا کی منڈیوں میں ترقی اور کاروبار بڑھانے کی خاطر ہمارے لئے ایک بہترین موقع ہے۔انہوں نے ایگزم بینک کو مطالعے کے ذریعہ برآمدکنندگان کی مدد کی اپیل کی کہ کس طرح ترقی پذیر عالمی منڈیاں ان ضروریات کو پورا کرنے کے لئے ہماریےبنیادی ڈھانچے کی کمپنیوں کی رہنمائی کرکے ترقی میں مدد کرسکتی ہیں ۔
انہوں نے پروجیکٹ کی برآمد کےشعبے کو حکومت کے ایف ٹی اے کے مذاکرات میں سرگرمی سے شامل ہونے کی اپیل کی تاکہ وہ ایف ٹی اے ممالک کے ساتھ درپیش مارکیٹ تک رسائی کے مسائل یا امتیازی سلوک کے تعلق سے جانکاری اور رائے دے سکیں ۔ انہوں نے یقین دہانی کرائی کہ ان خدشات کو ہندوستان کے ایف ٹی اے مذاکرات میں پیش کیا جائے گا۔
وزیراعظم جناب نریندرمودی کا حوالہ دیتے ہوئے وزیر موصوف نے کہا کہ دنیا کو اکیسویں صدی کے ہندوستان سے بڑی توقع ہے ۔ ہماری تکنیک ونیا کو سامنےسے راہ دکھارہی ہیں ۔ ہمارے کسان اب دنیا کو کھانا کھلارہے ہیں۔ انہوں نے آگے کہا کہ یہ ہمارے انجنئیروں اور پروجیکٹ منیجرز کا وقت ہے ، جو دنیا کی ترقی میں ہاتھ بٹارہے ہیں ۔ انہوں نے ہندوستانی پروجیکٹ کے برآمد کنندگان کو مکمل تعاون اور پروجیکٹ کی برآمدات میں آرہی دشواریوں پر غوروخوض کرنے میں مدد کی بھی یقین دہانی کرائی ۔